Καρλόττα του Μεκλεμβούργου-Στρέλιτς

Η **Καρλόττα** (γερμ. *Charlotte Herzogin zu Mecklenburg-Strelitz*, 19 Μαΐου 1744 - 17 Νοεμβρίου 1818) του Οίκου του Μεκλεμβούργου-Στρέλιτς ήταν πριγκίπισσα του Μεκλεμβούργου και μετέπειτα βασίλισσα της Μεγάλης Βρετανίας και της Ιρλανδίας και εκλεκτορική πριγκίπισσα του Αννοβέρου ως σύζυγος του Γεωργίου Γ΄ του Ηνωμένου Βασιλείου. 

Η βασίλισσα Καρλόττα ήταν προστάτιδα των τεχνών και ερασιτέχνης βοτανολόγος, η οποία βοήθησε στην επέκταση των κήπων του Παλατιού Κιού.

## Πρώιμη ζωή
Η *Σοφία Καρλόττα* γεννήθηκε στις 19 Μαΐου 1744 στο Κάτω Κάστρο στο Μίροβ του Δουκάτου του Μεκλεμβούργου-Στρέλιτς. Ήταν το όγδοο παιδί και η πέμπτη κόρη του Κάρολου Λουδοβίκου Φρειδερίκου του Μεκλεμβούργου (γνωστού ως "*Πρίγκιπα του Μίροβ*") και της Ελισάβετ Αλβερτίνας, κόρης του Ερνέστου Φρειδερίκου Α΄ της Σαξονίας-Χιλντμπουργκχάουζεν.

Στις 8 Σεπτεμβρίου 1761 η Καρλόττα και ο Γεώργιος Γ΄ παντρεύτηκαν στο βασιλικό παρεκκλήσι του Παλατιού του Αγίου Ιακώβου.

Η Καρλόττα και ο Γεώργιος Γ΄ απέκτησαν δεκαπέντε παιδιά (εννέα γιους και έξι κόρες):
*τον Γεώργιο Δ΄ (1762 - 1830)*,* νυμφεύθηκε το 1795 την Καρολίνα του Μπράουνσβαϊγκ-Βολφενμπύττελ. Απέκτησαν ένα παιδί, την Καρλόττα της Ουαλίας.
*τον Φρειδερίκο (1763 - 1827), Δούκα της Υόρκης και του Ώλμπανυ, νυμφεύθηκε το 1791 τη Φρειδερίκη Καρλόττα της Πρωσίας. Δεν απέκτησαν παιδιά.
*τον Γουλιέλμο Δ΄ (1765 - 1837), νυμφεύθηκε το 1818 την Αδελαΐδα της Σαξονίας-Μάινινγκεν. Απέκτησαν 2 παιδιά.
*την Καρλόττα (1766 - 1828), Βασιλική Πριγκίπισσα, παντρεύτηκε το 1797 το Φρειδερίκο της Βυρτεμβέργης. Δεν απέκτησαν παιδιά.
*τον Εδουάρδο (1767 - 1820), Δούκα του Κεντ και του Στράθερν, νυμφεύθηκε το 1818 τη Βικτωρία της Σαξονίας-Κοβούργου-Ζάαλφελντ. Απέκτησαν ένα παιδί: 
**Βικτωρία (1819 - 1901, Βασίλισσα του Ηνωμένου Βασιλείου.
*την Αυγούστα Σοφία (1768 - 1840).
*την Ελισάβετ (1770 - 1840), παντρεύτηκε το 1818 το Φρειδερίκο ΣΤ΄ της Έσσης-Χόμπουργκ. Δεν απέκτησαν παιδιά.
*τον Ερνέστο Αύγουστο (1771 - 1851), Δούκα του Κάμπερλαντ και Τέβιοτντεηλ, μετέπειτα *Ερνέστο Αύγουστο Α΄ του Αννοβέρου*, νυμφεύτηκε το 1815 τη Φρειδερίκη του Μεκλεμβούργου-Στρέλιτς. Απέκτησαν τρία παιδιά (2 θνησιγενή).
*τον Αύγουστο Φρειδερίκο (1773 - 1843), Δούκα του Σάσσεξ, νυμφεύθηκε το 1793 τη λαίδη Ωγκάστα Μάρρεϋ. Απέκτησαν δύο παιδιά, ενώ το 1794 ο γάμος ακυρώθηκε. Το 1831 νυμφεύθηκε τη λαίδη Σεσίλια Άντεργουντ, μετέπειτα 1η Δούκισσα του Ινβερνές. Δεν απέκτησαν παιδιά.
*τον Αδόλφο (1774 - 1850), Δούκα του Κέιμπριτζ, νυμφεύθηκε το 1818 την Αυγούστα της Έσσης-Κάσσελ. Απέκτησαν 3 παιδιά.
*την Μαρία (1776 - 1857), παντρεύτηκε το 1816 το Γουλιέλμο Φρειδερίκο, Δούκα του Γκλώστερ και του Εδιμβούργου. Δεν απέκτησαν παιδιά.
*τη Σοφία (1777 - 1848).
*τον Οκτάβιο (1779 - 1783).
*τον Αλφρέδο (1780 - 1782).
*την Αμαλία (1783 - 1810).

Η βασίλισσα Καρλόττα πέθανε σε ηλικία 74 ετών στις 17 Νοεμβρίου 1818 παρουσία του μεγαλύτερου γιου της, του πρίγκιπα αντιβασιλέα Γεωργίου, που της κρατούσε το χέρι της, καθώς καθόταν σε μια πολυθρόνα στο εξοχικό της οικογένειας στο Παλάτι του Κιού. Θάφτηκε στο Παρεκκλήσι του Αγίου Γεωργίου στο Κάστρο του Ουίνδσορ.

## Προς τιμήν της

Τα μέρη που ονομάζονται προς τιμήν της βασίλισσας Καρλόττας: 
*Οι Νήσοι Κουίν Σάρλοτ στη Βρετανική Κολομβία του Καναδά
*Η πρωτεύουσα της Νήσου του Πρίγκηπα Εδουάρδου στον Καναδά
*Ο Πορθμός Κουίν Σάρλοτ και η Κουίν Σάρλοτ, πρωτεύουσα της Βρετανικής Κολομβίας
*Ο Κόλπος Κουίν Σάρλοτ στα Δυτικά Φώκλαντ
*Ο Πορθμός Κουίν Σάρλοτ στη Νέα Ζηλανδία
*Το Φρούριο Σάρλοτ στον Άγιο Βικέντιο
*Η Σάρλοτσβιλ στη Βιρτζίνια
*Η Σάρλοτταουν στην Νήσο του Πρίγκηπα Εδουάρδου
*Η Σάρλοτ στη Βόρεια Καρολίνα
*Η Κομητεία Μέκλενμπουργκ στη Βόρεια Καρολίνα
*Η Κομητεία Μέκλενμπουργκ στη Βιρτζίνια
*Η Κομητεία Σάρλοτ στη Βιρτζίνια
*Το Σάρλοτ Χάρμπορ στη Φλόριντα
*Οι βορειοαμερικανικές αποικίες της Βανδάλιας (λόγω της υποτιθέμενης Βανδικής καταγωγής της) και η Σαρλοττίνα ονομάστηκαν επίσης προς τιμήν της.
*Η Κουίν Στριτ ή Κουίν Λεμπάχ, ένα μεγάλος δρόμος στην Πενάνγκ της Μαλαισίας.

Στην Τόνγκα, η Βασιλική Οικογένεια υιοθέτησε το όνομα *Σάλοτε* (Αγγλικά: *Sālote*), επίσης η βασίλισσα Σάλοτε Λουπεπάου'ου και η βασίλισσα Σάλοτε Τουπόου Γ΄ ονομάσθηκαν έτσι προς τιμήν της. 

Το Νοσοκομείο *Βασίλισσα Καρλόττα και Τσέλσι* στο Λονδίνο αποτελεί αναγνωρισμένο κέντρο αριστείας μεταξύ των νοσοκομείων μητρότητας. Το άγαλμα της βασίλισσας Καρλόττας βρίσκεται στην Κουίν Σκουέρ (*Πλατεία της Βασίλισσας*) στο Μπλούμσμπερυ του Λονδίνου, τέλος το Διεθνές Αεροδρόμιο Σάρλοτ/Ντάγκλας στην Σάρλοτ της Βόρειας Καρολίνας.

## Πρόγονοι

## Τίτλοι
*19 Μαΐου 1744 - 8 Σεπτεμβρίου 1761: *Η Γαληνοτάτη Υψηλότητα* Πριγκίπισσα Καρλόττα του Μεκλεμβούργου
*8 Σεπτεμβρίου 1761 - 17 Νοεμβρίου 1818: *Η Μεγαλειότητα της* Η Βασίλισσα

## Εικόνες

Αρχείο:Denner - Queen Charlotte, 1761.jpg|Η νεαρή Βασίλισσα της Μεγάλης Βρετανίας. Έστερ Ντέννερ (1761).
Αρχείο:CharlotteOfMecklenburg-StrelitzRamsay1765.jpg|Η βασίλισσα με τους δύο μεγαλύτερους γιους της, Γεώργιο και Φρειδερίκο. Άλλαν Ράμσεϋ (1765).
Αρχείο:Queen Charlotte with her eldest daughter Charlotte, Princess Royal, 1767.jpg|Η Βασίλισσα με την Καρλόττα, Βασιλική Πριγκίπισσα. Φράνσις Κόουτς (1767).
Αρχείο:Dance - Queen Charlotte, bust.jpg|Βασίλισσα Καρλόττα. Ναθάνιελ Ντανς-Χόλλαντ (1768).
Αρχείο:Charlotte children brothers1771-72.jpg|Η οικογένεια της Καρλόττας και του Γεωργίου. Γιόχαν Τσόφφανυ (1771-72). Από αριστερά: Κάρολος Β΄ του Μεκλεμβούργου-Στρέλιτς, βασίλισσα Καρλόττα, πριγκίπισσα Καρλόττα, Ερνέστος Αύγουστος, λαίδη Σάρλοτ Φιντς, Γουλιέλμος, Ερνέστος Γκόττλομπ του Μεκλεμβούργου-Στρέλιτς.
Αρχείο:Charlotte benjamin west.jpg|Πορτραίτο της βασίλισσας Καρλόττας. Μπέντζαμιν Ουέστ (1779).
Αρχείο:Queen-charlotte-1744-1818.jpg|Η βασίλισσα Καρλόττα με την επίσημη βασιλική ενδυμασία. Τζόσουα Ρέυνολντς (1780).
Αρχείο:Charlotte gainsborough.jpg|Πορτραίτο της βασίλισσας Καρλόττας. Τόμας Γκαίνσμπορω (1781).


## Παραπομπές


## Εξωτερικοί σύνδεσμοι
*Queen Charlotte, 1744–1818: A Bilingual Exhibit (c1994)
*"The Blurred Racial Lines of Famous Families — Queen Charlotte" at the PBS site
*"King George III: Mad or Misunderstood?" BBC
*Stuart Jeffries, "Was this Britain's first black queen?" *[[The Guardian]]* (12 March 2009)

|-

|-

|-

|-

Κατηγορία:Οίκος του Αννόβερου
Κατηγορία:Σύζυγοι Βρετανών μοναρχών
Κατηγορία:Γερμανίδες δούκισσες
κατηγορία:Βασίλισσες του Ανόβερου